CELEX: 32008D0221
Language: sk
Date: 2008-03-12 00:00:00
Title: 2008/221/ES: Rozhodnutie Komisie z  12. marca 2008 o finančnej účasti Spoločenstva na programe boja proti organizmom škodlivým pre rastliny a rastlinné výrobky vo francúzskych zámorských departmánoch na rok 2008 [oznámené pod číslom K(2008) 925]

14.3.2008   
            
            
               SK
            
            
               Úradný vestník Európskej únie
            
            
               L 70/13
            
         
      ROZHODNUTIE KOMISIE
   
   z 12. marca 2008
   o finančnej účasti Spoločenstva na programe boja proti organizmom škodlivým pre rastliny a rastlinné výrobky vo francúzskych zámorských departmánoch na rok 2008
   [oznámené pod číslom K(2008) 925]
   (Iba francúzske znenie je autentické)
   (2008/221/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 247/2006 z 30. januára 2006 o osobitných opatreniach v oblasti poľnohospodárstva v najvzdialenejších regiónoch Únie (1), a najmä na jeho článok 17 ods. 3 prvý pododsek prvú vetu,
   keďže:
   
               (1)
            
            
               Pestovateľské podmienky vo francúzskych zámorských departmánoch si vyžadujú osobitné opatrenia týkajúce sa rastlinnej výroby. Tieto opatrenia zahŕňajú nákladné fytosanitárne opatrenia.
            
         
               (2)
            
            
               Rozhodnutím Komisie 2007/609/ES z 10. septembra 2007 o stanovení opatrení oprávnených na financovanie Spoločenstva v rámci programov boja proti organizmom škodlivým pre rastliny alebo rastlinné výrobky vo francúzskych zámorských departmánoch, na Azorách a na Madeire (2) sa stanovujú opatrenia, ktoré sú oprávnené na financovanie Spoločenstva v rámci programov boja proti organizmom škodlivým pre rastliny a rastlinné výrobky vo francúzskych zámorských departmánoch, na Azorách a na Madeire.
            
         
               (3)
            
            
               Francúzske orgány predložili Komisii program fytosanitárnych opatrení vo francúzskych zámorských departmánoch na rok 2008. V tomto programe sa spresňujú ciele, ktoré je potrebné dosiahnuť, očakávané výsledky, opatrenia, ktoré je potrebné realizovať, ich trvanie, ako aj náklady na ne s cieľom možnej finančnej účasti Spoločenstva. Opatrenia stanovené v tomto programe spĺňajú požiadavky rozhodnutia 2007/609/ES.
            
         
               (4)
            
            
               Podľa článku 3 ods. 2 písm. a) nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky (3) sa fytosanitárne opatrenia majú financovať z Európskeho poľnohospodárskeho záručného fondu. Na finančnú kontrolu týchto opatrení sa vzťahujú články 9, 36 a 37 uvedeného nariadenia.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Týmto sa schvaľuje finančný príspevok Spoločenstva Francúzsku na oficiálny program boja proti organizmom škodlivým pre rastliny a rastlinné výrobky vo francúzskych zámorských departmánoch na rok 2008 podľa časti A prílohy.
   Príspevok sa obmedzuje na 60 % celkových oprávnených výdavkov podľa časti B prílohy a môže predstavovať maximálne 282 000 EUR (bez DPH).
   Článok 2
   1.   Záloha vo výške 100 000 EUR sa vyplatí do 60 dní od prijatia žiadosti o platbu zo strany Francúzska.
   2.   Zostatok finančného príspevku sa vyplatí, ak bude Komisii najneskôr do 15. marca 2009 predložená záverečná správa o realizácii programu v elektronickej forme.
   Táto správa obsahuje:
   
               a)
            
            
               stručné technické hodnotenie celého programu vrátane stupňa dosiahnutia fyzických a kvalitatívnych cieľov a dosiahnutého pokroku a hodnotenie priameho fytosanitárneho a hospodárskeho vplyvu a
            
         
               b)
            
            
               výkaz o skutočných výdavkoch v členení podľa čiastkových programov a podľa opatrení.
            
         3.   Pokiaľ ide o predbežné členenie rozpočtu uvedené v časti B prílohy, Francúzsko môže prerozdeliť financovanie rôznych opatrení v rovnakom čiastkovom programe do výšky 15 % príspevku Spoločenstva na tento čiastkový program, ak sa neprekročí celková suma oprávnených nákladov plánovaných v programe a ak sa tým neohrozia hlavné ciele programu.
   O všetkých rozhodnutiach týkajúcich sa prerozdelenia je povinné informovať Komisiu.
   Článok 3
   Toto rozhodnutie nadobúda účinnosť 1. januára 2008.
   Článok 4
   Toto rozhodnutie je určené Francúzskej republike.
   
      V Bruseli 12. marca 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 42, 14.2.2006, s. 1. Nariadenie naposledy zmenené a doplnené nariadením Komisie (ES) č. 1276/2007 (Ú. v. EÚ L 284, 30.10.2007, s. 11).
   
      (2)  Ú. v. EÚ L 242, 15.9.2007, s. 20.
   
      (3)  Ú. v. EÚ L 209, 11.8.2005, s. 1. Nariadenie naposledy zmenené a doplnené nariadením (ES) č. 1437/2007 (Ú. v. EÚ L 322, 7.12.2007, s. 1).
   
      PRÍLOHA
      PROGRAM A PREDBEŽNÉ ČLENENIE ROZPOČTU NA ROK 2008
      ČASŤ A
      Program
      Program pozostáva zo štyroch čiastkových programov:
      
                  1.
               
               
                  čiastkový program inter-DOM:
                  
                              a)
                           
                           
                              opatrenie 1.1: vývoj metód detekcie týkajúcich sa škodlivých organizmov založených na kvantitatívnej polymerázovej reťazovej reakcii (PCR);
                           
                        
            
                  2.
               
               
                  čiastkový program pre departmán Martinik:
                  
                              a)
                           
                           
                              opatrenie 2.1: fytosanitárne hodnotenie a diagnostika prostredníctvom využívania regionálneho laboratória a jeho mobilnej jednotky (zelené laboratórium) a integrovaný boj proti škodcom na zeleninových plodinách;
                           
                        
            
                  3.
               
               
                  čiastkový program pre departmán Guyana:
                  
                              a)
                           
                           
                              opatrenie 3.1: vybudovanie poľnohospodárskeho fytosanitárneho systému včasného varovania v oblasti pestovania ryže;
                           
                        
                              b)
                           
                           
                              opatrenie 3.2: posilnenie kapacity diagnostiky prostredníctvom využívania regionálneho laboratória a jeho mobilnej jednotky (zelené laboratórium);
                           
                        
            
                  4.
               
               
                  čiastkový program pre departmán Guadeloupe:
                  
                              a)
                           
                           
                              opatrenie 4.1: zorganizovanie siete na zisťovanie výskytu ovocných mušiek;
                           
                        
                              b)
                           
                           
                              opatrenie 4.2: riadenie rizika zavlečenia škodlivých organizmov prostredníctvom cestovného ruchu;
                           
                        
                              c)
                           
                           
                              opatrenie 4.3: štúdia o možnostiach integrovaného boja proti maniokovým mravcom;
                           
                        
                              d)
                           
                           
                              opatrenie 4.4: vypracovanie súhrnu kompetencií na boj proti hlodavcom vo vidieckych a mestských oblastiach.
                           
                        
            ČASŤ B
      predbežné členenie rozpočtu (v EUR) s uvedením jednotlivých očakávaných výsledkov
      
                  Čiastkové programy
               
               
                  Druh výsledku
                  (S = poskytovanie služieb, R = výskumná práca alebo štúdie)
               
               
                  Oprávnené výdavky
               
               
                  Vnútroštátny príspevok
               
               
                  Príspevok ES
               
            
                  Čiastkový program inter-DOM:
               
            
                  
                     Opatrenie 1.1
                  
               
               
                  Kvantitatívna PCR (R)
               
               
                  155 000
               
               
                  62 000
               
               
                  93 000
               
            
                  Medzisúčet
               
               
                  155 000
               
               
                  62 000
               
               
                  93 000
               
            
                  Martinik
               
            
                  
                     Opatrenie 2.1
                  
               
               
                  Fytosanitárna diagnostika na mieste a integrovaný boj proti škodcom na zeleninových plodinách (S)
               
               
                  95 000
               
               
                  38 000
               
               
                  57 000
               
            
                  Medzisúčet
               
               
                  95 000
               
               
                  38 000
               
               
                  57 000
               
            
                  Guyana
               
            
                  
                     Opatrenie 3.1
                  
               
               
                  Modelový fytosanitárny systém včasného varovania (R)
               
               
                  115 000
               
               
                   
               
               
                   
               
            
                  
                     Opatrenie 3.2
                  
               
               
                  Fytosanitárna diagnostika na mieste (S)
               
               
                  31 000
               
               
                   
               
               
                   
               
            
                  Medzisúčet
               
               
                  146 000
               
               
                  58 400
               
               
                  87 600
               
            
                  Guadeloupe
               
            
                  
                     Opatrenie 4.1
                  
               
               
                  Zorganizovanie siete na zisťovanie výskytu ovocných mušiek (S)
               
               
                  12 000
               
               
                   
               
               
                   
               
            
                  
                     Opatrenie 4.2
                  
               
               
                  Činnosti v oblasti informovania verejnosti o rizikách zavlečenia škodlivých organizmov (S)
               
               
                  12 000
               
               
                   
               
               
                   
               
            
                  
                     Opatrenie 4.3
                  
               
               
                  Štúdia o možnostiach integrovaného boja proti škodlivým organizmom (R)
               
               
                  30 000
               
               
                   
               
               
                   
               
            
                  
                     Opatrenie 4.4
                  
               
               
                  Vypracovanie súhrnu kompetencií na boj proti hlodavcom vo vidieckych a mestských oblastiach (R)
               
               
                  20 000
               
               
                   
               
               
                   
               
            
                  Medzisúčet
               
               
                  74 000
               
               
                  29 600
               
               
                  44 400
               
            
                  
                     Spolu
                  
               
               
                  470 000
               
               
                  188 000
               
               
                  282 000